**«Фигуралық ретке тұру» жаттығуы**

**Уақыты:** 15 минут

**Мақсаты**: Жаттығу топты жұмылдырады, өзара түсінушіліктің қалыптасуына, жалпы жұмыста өзінің бөлігі үшін жауапкершілікті алуға ықпал етеді.

**Жаттығу сипаттамасы**: Қатысушылар бөлмеде ретсіз орналасады. Жүргізушінің нұсқауымен олар көздерін жұмып, жүргізуші атаған геометриялық фигураны (шеңбер, үшбұрыш, төртбұрыш, «жылан» және т.б.) құру үшін ретке орналасуға тырысады. Егер кімде-кім көзін ашып қарайтын болса – ол ойыннан шығады. Ретке тұру аяқталған кезде қатысушылар жүргізушінің нұсқауымен көздерін ашып, нәтижесінде не шыққанын қарайды.

1. **«Ассоциация» жаттығуы**

**Уақыты:** 20 минут

**Мақсаты:** креативті ойлауға, тапқырлықты дамытуға бағытталған

**Жаттығу сипаттамасы:** Қатысушылар шеңбер бойымен тұрады. Алдымен жүргізуші белгілі бір сөзді айтып, кез келген қатысушыға допты лақтырады. Доп қолына түскен қатысушы өзіне айтылған сөзге қатысты қандай ассоциация туындағанын тез арада айтуы керек. Ойын осындай ретпен жалғаса береді. Егер кімде-кім тез арада жауап айтпайтын болса, ойыннан шығады.

1. **«Есіміңді бейнеле» жаттығуы**

**Уақыты:** 5 минут

**Мақсаты:** тренинг қатысушыларын бір-бірімен таныстыру, жағымды қарым-қатынастықты туғызу

**Жаттығу сипаттамасы:** Қатысушыларға қағаз таратылады. Олар қағаз бетіне өздерінің есімдерін жанды нәрсе түрінде бейнелеп салады. Барлығы сурет салып болған соң, рет бойынша әрқайсысы алдымен есімін одан соң оны қалай бейнелегенін түсіндіріп көрсетуі керек.

1. **«Слалом» жаттығуы**

**Уақыты:** 30 минут

**Мақсаты:** қиын жағдайларда шешім табу, шығармашылық ойлауды дамыту

Бұл жаттығу біршама күрделі, себебі қатысушыға ақпараттық ықпалдың жоғары екпіні мен интенсивтілігін ұсынады. Сондықтан оған өз еркімен шығатын қатысушылар ғана қатысады.

Жалпы нұсқаулық бүкіл топтың алдында айтылады. Сонымен қатар, жаттығудың басқа қатысушылары таныстырылады. Әрбір қатысушыға нұсқаулықтар жазбаша түрде беріледі.

Бастығына бара жатқан жолда біздің маманымыз кездестіреді:

* 10 жыл көріспеген бала кезден бергі досын;
* Сіздің бөлім мамандары өзара қатынасқа түсетін бизнес-партнерді;
* бәсекелес әріптесінізді;
* сіздің салаңыздағы мәселелерді шешетін өзіңіздің орынбасарыңызды;
* сіздің компанияңыз туралы кезекті мақаласын жазуға келген бұқаралық ақпарат өкілін.

**Тапсырма**: 10 минут ішінде осы адамдардан өтіп, бастыққа белгіленген уақытқа үлгеру және онымен маңызды келісімшарт жүргізуге дайын болу.

 **«Слалом». «Кейіпкерге» нұсқаулық**

Сіз – жетекші компанияда орташа деңгейлі меңгерушісіз. Сіздің бөлімде кадрлық қайта құрылым күтелітінін білесіз, және сондықтан сіз басшылықтың жақсы көзқарасын ескере отырып, қызметіңізді көтеруді сұрауға құқығыңыз бар. Кеше сіздің бастығыңыз сізді бүгін белгіленген уақытта өзінің кеңсесіне маңызды әңгіме үшін шақырды.

**«Слалом». Бала кезден бергі досқа нұсқаулық**

Сіздер 10 жыл көріспедіңіздер. Алайда сіз бұл компанияда жұмыстарыңызбен тап болдыңыз: сізге директорлардың бірі ретінде бизнеске кіруді ұсынды. Қандай да бір шешім қабылдамас бұрын, сіз компания туралы қосымша ақпарат алғыңыз келіп еді. Және сол уақытта дәлізде досыңызды көріп қаласыз ...

**«Слалом». Бизнес –партнерге нұсқаулық**

Бұл маманмен сізде тек іскерлік қатынас. Қазір сіз компанияға сіздің клиенттеріңізге маңызды құрылғыны бір тәулікке мерзімінен кеш ұсынылғандықтан келдіңіз. Сізге бұл мәселені тез арада шешу керек, себебі бұл сізге көп шығындар әкеледі. Сіз – қатардағы менеджер емес, дәл бөлім басшысының өзі сізбен өзара қатынасқа түскенін қалайтын деңгейдегі клиентсіз. Сіз әдейі оны фирманың дәліздерінде іздеп жүрдіңіз, мынаны айту үшін ...

**«Слалом». Бәсекелес әріптеске нұсқаулық**

Бұл компанияда өмір бойы сіз әріптесіңізбен қатар келдіңіздер. Қазір сіздер екеуіңіздің тек біреуін ғана жоғарылататын сатыдасыздар. Екеуіңіздің араңызда достық қарым-қатынас болмаған.

Сіздің қолыңызға әріптесіңіздің жасаған есебінің үлгісі түсті. Сіз онсызда бастығыңызға әріптесіңіздің жіберген қателіктерін хабарлау үшін бара жатырған едіңіз. Дәлізде бәсекелес әріптесіңізді көріп қалып, оған «егер де ол өзінің дөрекі қателіктерін жөндемесе, онда бүкіл бөлімнің абыройы түседі» деген шағыммен тиісесіз. Егер ол сізге басшылыққа бұл ақпаратпен баруға себеп берсе, еш мұңаймайсыз. Ол жақындап келе жатыр ...

**«Слалом». Орынбасарға нұсқаулық**

Сіздің бөліміңізге қаржылық тексеріс келіп, сейфті ашып, ондағы құжаттарды тексеріске беруін талап етіп жатыр. Болған жағдайды хабарлау үшін өзіңіздің басшыңызды іздеп жүрсіз. Сіздің міндетіңіз – нақты нұсқаулықтар алу (мүмкіндігінше жазбаша түрде), аталған жағдай үшін жауапкершілікті мойнына алу қажеттілігінен қашу. Осы бағдармен сіз дәлізде келе жатып, өзіңіздің басшыңызды кездестіресіз ...

**«Слалом». Журналистке нұсқаулық**

Сіз бұл компания туралы репортаж жасауға келдіңіз. Репортаждың барысы туралы ойланып келе жатқанда, қарсы алдыңызда сыртқы келбеті басшыға келетін адамды кездестіресіз ...

1. **« Суреттерді аяқтайық » жаттығуы**

**Уақыты:** 15 минут

**Мақсаты:** логикалық ойлауды, көру арқылы есте сақтауды, ойша жұмыс істей білуді дамыту

**Жаттығу сипаттамасы:** Алдын-ала тақтаға мысықтың және қоянның құлақтары салынған плакат ілініп дайындалады. Қатысушылардың көздері шарфпен байланады да, олар кезек-кезекпен шығып, бірі денесін, бірі басын, бірі аяғын салады, осылайша жалғаса береді.

1. **«Имитатор» жаттығуы**

**Уақыты:** 10 минут

**Мақсаты:** қатысушыларды эмоциялық жағынан ашу

**Жаттығу сипаттамасы:** атысушыларға белгілі бір эмоциясы бар жануарлар жазылған парақшалар беріледі. Қатысушылар сол жануарды бейнелеуі керек.